ai4bharat/Pralekha huggingface dataset:
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
జమ్మూ కాశ్మీర్ ఫిర్యాదుల విధానాన్ని కేంద్ర ఫిర్యాదుల పోర్టల్తో అనుసంధానించారు: డాక్టర్ జితేంద్ర సింగ్
జమ్మూ-కశ్మీర్ ఫిర్యాదుల విధానాన్ని కేంద్ర ఫిర్యాదుల పోర్టల్తో అనుసంధానించబడిందనీ, తద్వారా జిల్లా స్థాయి ఫిర్యాదుల కార్యాలయాలను సి.పి.జి.ఆర్.ఏ.ఎమ్.ఎస్. కు చెందిన కేంద్ర ప్రభుత్వ పోర్టల్  తో అనుసంధానించిన మొదటి కేంద్ర పాలిత ప్రాంతంగా ఇది గుర్తింపు పొందిందనట్లైందని, కేంద్ర ఈశాన్య ప్రాంత అభివృద్ధి శాఖ సహాయ మంత్రి , పి.ఎం.ఓ, సిబ్బంది, ప్రజా ఫిర్యాదులు, పింఛన్లు, అణుశక్తి, అంతరిక్ష శాఖల సహాయ మంత్రి, డాక్టర్ జితేంద్ర సింగ్ ఈ రోజు ఇక్కడ తెలియజేశారు.
జమ్మూ-కశ్మీర్ లో పరిపాలనా యంత్రాంగాన్ని బలోపేతం చేయడానికి తీసుకుంటున్న ముఖ్యమైన ప్రయత్నాల్లో భాగంగా, కేంద్ర ఫిర్యాదుల మంత్రిత్వ శాఖలోని పరిపాలనా సంస్కరణలు మరియు ప్రజా ఫిర్యాదుల విభాగం  ఆన్ లైన్ ఫిర్యాదుల పరిష్కారానికి గ్రీవెన్స్ పోర్టల్ ను విస్తరించడానికి మరియు స్థాపించడానికి కేంద్ర పాలిత ప్రాంతమైన జమ్మూ-కశ్మీర్ తో కలిసి పనిచేసింది. వరుస చర్చల తరువాత, మూడు నెలల్లో, జమ్మూ-కశ్మీర్ - ఇంటిగ్రేటెడ్ గ్రీవెన్స్ రిడ్రెస్ అండ్ మానిటరింగ్ సిస్టమ్  ను యూనియన్ టెరిటరీ ఆఫ్ జమ్మూ-కశ్మీర్ లోని జిల్లా స్థాయి కార్యాలయాలతో మరియు సెంట్రల్ పోర్టల్ తో అనుసంధానించారు.
జిల్లాల్లో నమూనాగా, పైలట్ దశను అమలు చేయడానికి మరియు వాటిని సి.పి.జి.ఆర్.ఏ.ఎం.ఎస్. కు చెందిన కేంద్ర ప్రభుత్వ ఫిర్యాదుల పోర్టల్తో అనుసంధానించడానికి భారత ప్రభుత్వంలోని ప్రజా ఫిర్యాదుల విభాగం, జమ్మూ-కశ్మీర్ కేంద్ర పాలిత ప్రాంత ప్రభుత్వంతో కలిసి పనిచేసిందని డాక్టర్ జితేంద్ర సింగ్ తెలియజేశారు.
జిల్లా పోర్టల్ ను రాష్ట్రంతో మరియు జాతీయ పోర్టల్తో అనుసంధానించిన మొట్టమొదటి ప్రయోగం యొక్క విజయవంతమైన కథగా డాక్టర్ జితేంద్ర సింగ్, దీన్ని అభివర్ణిస్తూ, ఈ విధానాన్ని, ఇతర రాష్ట్రాలు, కేంద్ర పాలిత ప్రాంతాలు కూడా అనుసరించాలని భావిస్తున్నట్లు పేర్కొన్నారు.
<><><>
(Visitor Counter : 88
రహదారి రవాణా, హైవేల మంత్రిత్వ శాఖ
మోటారు వాహనాల నిబంధనల సవరణకు సూచనలకోసం ఆహ్వానం
వివిధ రాష్ట్రాలనుంచి పొరుగుదేశాలకు ప్రయాణీకుల, సరకు రవాణాకు సవరణలతో కూడిన ముసాయిదా విడుదలైంది. రోడ్డు రవాణా, హైవేఖ మంత్రిత్వశాఖ ప్రజలతో సహా ఈ రంగానికి సంబంధిమ్చినవారు సలహాలు, అభిప్రాయాలు తెలియజేయవలసిందిగా కొరుతూ ముసాయిదా నిబంధనలను విడుదలచేసింది. సవరణల అనంతరం పొరుగు దేసాలతో ఒప్పందం కుదుర్చుకొవటానికి ఈ మార్గదర్శకాలు ఉపయోగపడతాయి. 18న జారీ అయిన ఈ నోటిఫికేషన్ ను www.morth.gov.in అనే వెబ్ సైట్ లో చూడవచ్చు.
, న్యూ ఢిల్లీ- లాహోర్ , కోల్ కతా- ఢాకా , అమృత్ సర్ - నాన్ కనా సాహిబ్  మధ్య బస్సు సర్వీసులకోసం నిబంధనలు జారీచేసింది. వాటికోసం జారీచేసిన ఆ నిబంధనలకు అనుగుణంగా భారత్ తన పొరుగు దేశాలతో అవగాహనా ఒప్పందాలు కుదుర్చుకుంది. అదే విధంగా త్రిపుర లోని బిషాల్ గడ్ ఎల్పీజీ బాట్లింగ్ ప్లాంట్ కు బంగ్లాదేశ్ నుంచి భారత భూభాగంలోకి బంగ్లాదేశ్ లో రిజిస్టర్ అయిన ఎల్పీజీ ట్రక్కులు రావటానికి వీలు కల్పిస్తూ 17.10.2018 న మంత్రిత్వశాఖ నిబంధనలు రూపొందించింది.
పైన పైర్కొన్న కేసులన్నిటినీ లెక్కలోకి తీసుకుంటూ, భారత్ నుంచి ఇరుగుపొరుగు దేశాలకు ప్రయాణీకుల వాహనాలు, రవాణా వాహనాల రాకపోకలకు వీలు కలిగించేలా అవగాహనాఒప్పందాలు కుదుర్చుకోవటానికి ప్రామాణికమైన మార్గదర్శకాలు రూపొందించాలని నిర్ణయించారు.
వెబ్ సైట్ లో ముసాయిదా చూసిన మీదట ఈ అంశానికి సంబంధించిన సూచనలు, సలహాలు ఇవ్వదలచుకున్నవారు జాయింట్ సెక్రెటరీ , రోడ్డు రవాణా, హైవేల మంత్రిత్వశాఖ, ట్రాన్స్ పోర్ట్ భవన్, పార్లమెంట్ స్ట్రీట్, న్యూ ఢిల్లీ-110001 అనే చిరునామాకు లేఖద్వారా గాని, లేదా jspb-morth[at]gov[dot]in అనే ఈ మెయిల్ ఐడి కి గాని 2020 జులై 17 లోగా పంపాలి
సాంస్కృతిక మంత్రిత్వ శాఖ
రెండు రోజుల ‘కౌశల్ మహోత్సవ్’ ఉద్యోగ మేళాను ప్రారంభించిన కేంద్ర మంత్రి శ్రీ జి.కిషన్ రెడ్డి
మేళాలో పాల్గొంటున్న 24 రంగాలకు చెందిన 150 సంస్థలు
ప్రాంతీయ స్థాయిలో యువతకు ఎక్కువ ఉపాధి అవకాశాలు కల్పించాలన్న ప్రధాన మంత్రి శ్రీ నరేంద్ర మోదీ సూచనకు అనుగుణంగా నేషనల్ స్కిల్ డెవలప్మెంట్ కార్పొరేషన్  సహకారంతో కేంద్ర నైపుణ్యాభివృద్ధి, వ్యవస్థాపకత మంత్రిత్వ శాఖ  కౌశల్ మహోత్సవ్ను నిర్వహించింది.కౌశల్ మహోత్సవ్ను సికింద్రాబాద్లోని విద్యానగర్లోని నేషనల్ స్కిల్ ట్రైనింగ్ ఇన్స్టిట్యూట్లో కేంద్ర సాంస్కృతిక, పర్యాటక మరియు ఈశాన్య ప్రాంత అభివృద్ధి శాఖ మంత్రి శ్రీ జి కిషన్ రెడ్డి ప్రారంభించారు. రెండు రోజుల పాటు మేళా సాగుతుంది.
కార్యక్రమంలో మాట్లాడిన శ్రీ కిషన్ రెడ్డి ప్రభుత్వ ప్రైవేటు భాగస్వామ్యంతో మెగా జాబ్ మేళా 'కౌశల్ మహోత్సవ్' ను నిర్వహిస్తున్నామని తెలిపారు. నిరుద్యోగ యువతకు ఉపాధి, ఉద్యోగ అవకాశాలను అందించడానికి ప్రభుత్వ ప్రైవేటు భాగస్వామ్యంతో అమలు జరుగుతున్న కార్యక్రమాలకు జాబ్ మేళా ఒక ప్రత్యేక ఉదాహరణ అని శ్రీ కిషన్ రెడ్డి అన్నారు. ఉద్యోగార్థులకు అనేక విభాగాల్లో నైపుణ్యం కల్పించేందుకు కేంద్రం అనేక చర్యలు చేపట్టిందని, యువతకు ఉద్యోగావకాశాలు కల్పించడమే ఈ కార్యక్రమం లక్ష్యం అని ఆయన అన్నారు. రాబోయే కాలంలో అన్ని రంగాలలో ప్రజలలో నైపుణ్యాలను పెంపొందించేందుకు, దానికి సంబంధించిన ఉపాధిని కల్పించేందుకు ప్రభుత్వం కృషి చేస్తూనే ఉంటుందని మంత్రి తెలిపారు.
ఎన్ఎస్డిసి జనరల్ మేనేజర్ పంగ్ఖురి బోర్గోహైన్ మాట్లాడుతూ ఉద్యోగాలను భర్తీ చేయడానికి ప్రత్యేక కార్యక్రమాన్ని నిర్వహిస్తున్నామని తెలిపారు . జాబ్ మేళాకు యువత నుంచి స్పందన లభించిందన్నారు . కౌశల్ మహోత్సవ్ కు అద్భుతమైన స్పందన లభించిందన్నారు. భారతదేశాన్ని ప్రపంచ నైపుణ్య కేంద్రంగా తీర్చి దిద్దడానికి జరుగుతున్న ప్రయత్నాలకు ఫలిస్తాయని ఆయన అన్నారు . జాబ్ మేళాలో 13000 మంది తమ పేర్లు నమోదు చేసుకున్నారని ఆయన వివరించారు . ప్రాంతీయ స్థాయిలో ఉపాధి అవకాశాలు ఎక్కువగా లభించి యువతకు సాధికారత కల్పించాలన్న ప్రధానమంత్రి శ్రీ నరేంద్రమోడీ లక్ష్య సాధనకు జాబ్ మేళా సహకారం అందిస్తుందన్నారు . కేంద్ర ప్రభుత్వంతో కలిసి ఆర్థిక వృద్ధి,అభివృద్ధిని వేగవంతం చేస్తామని ఆయన తెలిపారు.
ఈ మెగా ఉద్యోగ మేళలో ఆటోమోటివ్, లాజిస్టిక్స్, ప్రొడక్షన్, ఎలక్ట్రానిక్స్, అపెరల్ , టూరిజం వంటి 24 రంగాలలో 450 ఉద్యోగాలు భర్తీ చేసేందుకు 100కి పైగా సంస్థలు పాల్గొన్నాయి. మహీంద్రా anqd మహీంద్రా లిమిటెడ్ ఆటో డివిజన్, పార్లే ఆగ్రో ఐసీఐసీఐ బ్యాంక్, సర్వీసెస్ లిమిటెడ్, జాన్సన్ లిఫ్ట్స్ సోడెక్సో వంటి సంస్థలు పాల్గొంటున్నాయి. ఈ కార్యక్రమంలో అనేక రంగాల నైపుణ్య మండలి , సిబ్బంది సంస్థలు పాల్గొన్నారు. ఈ జాబ్ మేళాలో 150 మందికి పైగా యజమానులు మరియు 3500 కంటే ఎక్కువ మంది ఉద్యోగార్ధులు పాల్గొన్నారు.
నైపుణ్యాభివృద్ధి మరియు వ్యవస్థాపకత మంత్రిత్వ శాఖ  తన వ్యూహాత్మక నాలెడ్జ్ భాగస్వామి నేషనల్ స్కిల్ డెవలప్మెంట్ కార్పొరేషన్  ద్వారా ఈ 'కౌశల్ మహోత్సవ్'ను నిర్వహించింది.
అర్హత సాధించిన వారికి రేపు కేంద్ర మంత్రి శ్రీ.జి.కిషన్ రెడ్డి నుండి నియామక పత్రాలు అందిస్తారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
కీలక విడిభాగాల తయారీ సైతం చేపడుతూ. సూపర్కంప్యూటింగ్లో ఇండియా స్వావలంబన సాధించనుంది.
సి- డిఎసి, నేషనల్ సూపర్ కంప్యూటింగ్ మిషన్ హోస్ట్ సంస్థలు సూపర్ కంప్యూటింగ్ మౌలికసదుపాయాలను దేశవ్యాప్తంగా గల ఉన్నతస్థాయి విద్యాసంస్థలలో ఏర్పాటు చేసేందుకు అవగాహనా ఒప్పందం కుదర్చుకున్నాయి.
కంప్యుటేషనల్ సైన్సు టెక్నిక్లను ఉపయోగించి పరిశోధన,ఆవిష్కరణలను వేగవంతం చేస్తున్న సిడాక్. అలాగే కీలక సూపర్కంప్యూటింగ్ విడిభాగాలను ఇండియాలోనే తయారీ. ఇది ఆత్మనిర్భర్భారత్ దిశగా ముందడుగు: సంజయ్ ధోత్రే.
సిడాక్ డైరక్టర్ జనరల్ డాక్టర్ హేమంత్ దర్బారి, డైరక్టర్ ఆఫ్ నేషనల్ సూపర్కంప్యూటింగ్ మిషన్ హోస్ట్ సంస్థల మధ్య ఈరోజు కేంద్ర ఎలక్ట్రానిక్స్, ఐటి శాఖ సహాయమంత్రి శ్రీ సంజయ్ ధోత్రే సమక్షంలో అవగాహనా ఒప్పందం కుదిరింది. దేశంలో అసెంబ్లింగ్, తయారీ సదుపాయాలతో సూపర్ కంప్యూటింగ్ మౌలిక సదుపాయాల ఏర్పాటు, ఐఐఎస్సి, బెంగళూరు, ఐఐటి కాన్పూరు, ఐఐటి రూర్కీ, ఐఐటి హైదరాబాదు, ఐఐటి గౌహతి, ఐఐటి మండి, ఐఐటి గాంధీనగర్, ఎన్ఐటి ట్రిచి, ఎన్.ఎ.బి.ఐ మోహాలిలలో కీలక విడిభాగాల తయారీ, ఐఐటి మద్రాసు, ఐఐటి ఖరగ్పూర్, ఐఐటి గోవా, ఐఐటి పాలక్కాడ్ లలో శిక్షణకు ఎన్.ఎస్.ఎం నోడల్ సెంటర్ల ఏర్పాటు వంటి వాటికి ఎం.ఇ.ఐ.టి.వై కార్యదర్శి శ్రీ అజయ్ సాహ్ని, డిఎస్టి కార్యదర్శి ప్రోఫెసర్ అశుతోష్ శర్మ, ఎఫ్.ఎ, ఎం.ఇ.ఐ.టి ప్రత్యేక కార్యదర్శి శ్రీమతి జ్యోతి అరోరా, ఎం.ఇ.ఐటి వై అదనపు కార్యదర్శి డాక్టర్ రాజేంద్రకుమార్ ,డిఎస్టి, ఎం.ఇ.ఐటి వై, హోస్ట్ సంస్థల సమక్షంలో ఈ అవగాహనా ఒప్పందాలు కుదిరాయి.
(కేంద్ర సహాయమ ంత్రి శ్రీ సంజయ్ ధోత్రే దీనిగురించి వివరిస్తూ, ప్రధానమంత్రి శ్రీ నరేంద్రమోది దార్శనికతతో కూడిన నాయకత్వంలో నేషనల్ సూపర్కంప్యూటింగ్ మిషన్ ఏర్పాటైందని అన్నారు. ఇది విద్యాసంస్థలకు , పరిశ్రమ, శాస్త్ర,పరిశోధన రంగాల వారికి, ఎం.ఎస్.ఎం.ఇలు,స్టార్టప్లకు ఇండియాకు ప్రత్యేకమైన పెద్ద స వాళ్లు, సైన్సు ఇంజనీరింగ్లో సంక్లిష్ట వాస్తవ సమస్యల విషయంలో అవసరమైన కంప్యుటేషనల్ శక్తిని సమకూర్చేందుకు దీనిని ఏర్పాటుచేసినట్టు ఆయన తెలిపారు.
సి-డాక్ ఇప్పటికే సూపర్కంప్యూటింగ్ వ్యవస్థను ఐఐటి బిహెచ్యు, ఐఐటి ఖరగ్పూర్, ఐఐఎస్ఇఆర్ పుణే, జెఎన్సిఎఎస్ఆర్ బెంగళూరులలో ఏర్పాటుచేసింది. ప్రస్తుతం కంప్యుటేషనల్ సైన్స్ టెక్నిక్లను ఉపయోగించి పరిశోధన, ఆవిష్కరణలను వేగవంతం చేయనున్నారు. అలాగే సూపర్కంప్యూటింగ్ కీలక విడిభాగాలైన సర్వర్బోర్డు, ఇంటర్ కనెక్ట్, ర్యాక్పవర్ కంట్రోలర్లు, హైడ్రాలిక్కంట్రోలర్లు, డైరక్ట్ లిక్విడ్ కూల్డ్ డాటా సంఎటర్, హెచ్పిసి సాఫ్ట్వేర్ స్టాక్ వంటి వాటిని ఇండియాలోనే తయారుచేయనుండడం ఆత్మనిర్భర్ దిశగా ముందడుగుగా చెప్పుకోవచ్చు.
ప్రధాన మంత్రి కార్యాలయం
ఏశియాన్ గేమ్స్లో పది మీటర్ ల ఎయర్ రైఫిల్ విభాగం లో కాంస్య పతకాన్ని గెలిచినందుకు శ్రీ ఐశ్వరీ ప్రతాప్ తోమర్ నుప్రశంసించిన ప్రధాన మంత్రి
ఏశియాన్ గేమ్స్ 2022 లో పది మీటర్ ల ఎయర్ రైఫిల్ పోటీ లో కాంస్య పతకాన్ని గెలిచినందుకు శ్రీ ఐశ్వరీ ప్రతాప్ తోమర్ కు ప్రధాన మంత్రి శ్రీ నరేంద్ర మోదీ అభినందనల ను తెలియజేశారు.
శ్రీ ఐశ్వరీ ప్రతాప్ తోమర్ ఈ అసాధారణమైనటువంటి కార్యాన్ని సాధించడం కోసం బలమైనటువంటి ఇచ్ఛాశక్తి ని మరియు తదేక శ్రద్ధ ను చాటారు అని ప్రధాన మంత్రి శ్రీ నరేంద్ర మోదీ అన్నారు.
అలాగే, ఈ పోటీ లో నాలుగో స్థానాన్ని దక్కించుకోవడం కోసం శ్రీ రుద్రాంక్ష్ పాటిల్ చక్కటి ప్రదర్శన ను ఇవ్వడం గురించి కూడాను ప్రధాన మంత్రి ఈ సందర్భం లో ప్రస్తావించారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ముంబాయి జుహు సముద్ర తీరంంంలో కె.వి.ఐ.సి ఏర్పాటు చేసిన పరిశుభ్రతా ప్రచారానికి నాయకత్వం వహించిన కేంద్ర ఎం.ఎస్.ఎం.ఇ శాఖ మంత్రి శ్రీ నారాయణ్ రాణే,
ఈ పరిశుభ్రతా ప్రచారం, జాతిపిత మహాత్మాగాంధీ బోధనలలోని పరిశుభ్రత ప్రాధాన్యతకు అనుగుణంగా ఉందని శ్రీ నారాయణ రాణే అన్నారు.
ఇది పరిశుభ్రత విషయంలో పౌరుల బాధ్యతను తెలియజెప్పేలా వారికి ప్రేరణ నివ్వడంతోపాటు, ఆరోగ్యకరమైన, పరిశుభ్రమైన పరిసరాలు ఉంచుకునేలా చూస్తుందన్నారు.
మహాత్మాగాంధీ, ప్రసంగాలనుంచి ప్రస్తావిస్తూ మంత్రి, “రాజకీయ స్వేచ్ఛ కంటే పరిశుభ్రత ఎంతో ప్రాధాన్యత కలిగినదని’’
మహాత్ముడు ప్రవచించారన్నారు. అందువల్ల ప్రతి ఒక్కరూ పరిశుభ్రతా ప్రాధాన్యతను అర్థం చేసుకోవాలన్నారు.
ప్రధానమంత్రి శ్రీ నరేంద్ర మోదీ, స్వచ్ఛ భారత్ అభియాన్ను 2014లో ప్రారంభిస్తూ చెప్పిన మాటలను ప్రస్తావిస్తూ ,
మురికి, బహిరంగ మలమూత్ర విసర్జనపై పోరాటం చేయాల్సిన అవసరం ఉందన్నారు. పాత అలవాట్లను మార్చుకుని, పరిశుభ్రతను జీవన విధానంగా మార్చుకోవాలన్నారు.
కేంద్ర ఎం.ఎస్.ఎం.ఇ శాఖ మంత్రి శ్రీ నారాయణ్ రాణే, ముంబాయి లోని జుహు బీచ్లో ఖాదీ , గ్రామీణ పరిశ్రమల కమిషన్  ఏర్పాటు చేసిన,
పరిశుభ్రతా కార్యక్రమం, శ్రమదాన్లో పాల్గొన్నారు. ప్రధానమంత్రి శ్రీ నరేంద్ర మోదీ పిలుపుమేరకు ఈ పరిశుభ్రతా కార్యక్రమాన్ని చేపట్టారు.
ఈ సందర్భంగా , ఈ పరిశుభ్రతా కార్యక్రమంలో పాల్గొన్న వారినుద్దేశించి మాట్లాడుతూ శ్రీ రాణే,
ది పరిశుభ్రతా ప్రాధాన్యతను తెలియజెప్పిన మహాత్మాగాంధీ ప్రబోధానికి అనుగుణంగా చేపట్టిన కార్యక్రమమని చెప్పారు.
ఈ కార్యక్రమం పరిశుభ్రమైన, ఆరోగ్యకరంగా పరిసరాలు ఉండేలా చూసేందుకు పౌర బాధ్యతకు ప్రేరణగా నిలుస్తుందన్నారు.
ఈ రోజు ఏర్పాటు చేసిన శ్రమదాన కార్యక్రమ ఉద్దేశం, దేశ ప్రజలను మరోసారి పరిశుభ్రతా కార్యక్రమంలో భాగస్వాములను చేయడమని చెప్పారు.
ఖాదీ విలేజ్ ఇండస్ట్రీస్ కమిషన్  పరిశుభ్రతా కార్యక్రమంలో క్రియాశీలంగా పనిచేస్తున్నది. ఇది శ్రమదాన ప్రాధాన్యతను తెలియజేస్తూ, ప్రత్యేక పరిశుభ్రతా కార్యక్రమాలను ,పోటీలను, పాఠశాలలు,కళాశాలలు,స్థానిక కమ్యూనిటీలలో నిర్వహిస్తున్నది.
ప్రధానమంత్రి శ్రీ నరేంద్రమోదీ పిలుపుమేరకు, కె.వి.ఐ.సి సానుకూలంగా ఈ పరిశుభ్రతా కార్యక్రమంలో పాల్గొంటున్నట్టు శ్రీ నారాయణ్ రాణే తెలిపారు.
ఇది కేవలం ప్రధానమంత్రి బాధ్యత మాత్రమే కాదని, సమాజంలోని ప్రతి పౌరుని బాధ్యతగా పరిశుభ్రతను పాటించాలని ఆయన అన్నారు.
పరిశుభ్రత అనేది కేవలం ప్రభుత్వ బాధ్యత గా కాకుండా, సమాజం, ఆరోగ్యకరమైన, సుసంపన్నమైన జీవనానికి కట్టుబడి పరిశుభ్రతను పాటించాలన్నారు.
పరిశుభ్రమైన భారతావనికి ప్రజలు సమష్టిగా కృషి చేయాలని ఆయన పిలుపునిచ్చారు.
సినీ నటుడు సురేష్ ఒబెరాయ్, స్థానిక ఎం.ఎల్.ఎ శ్రీ అమిత్ సతమ్, కెవిఐసి ఛీఫ్ ఎగ్జిక్యూటివ్ ఆఫీసర్ శ్రీ వినీత్ కుమార్,
కెవిఐసి ఫైనాన్షియల్ అడ్వయిజర్ శ్రీ పంకజ్ బోధ్కె, కె.వి.ఐ.సి అధికారులు, పెద్ద సంఖ్యలో ప్రజలు ఈ పరిశుభ్రతా కార్యక్రమంలో పాల్గొన్నారు.
ఖాదీ, గ్రామీణ పరిశ్రమల కమిషన్ పలు కార్యక్రమాల ద్వారా కార్బన ఉద్గార రహిత ఖాదీ, గ్రామీణ ఉత్పత్తులను ప్రోత్సహిస్తోంది.
సహకార మంత్రిత్వ శాఖ
పిఏసిఎస్ ప్రయోజనాలు
పిఏసిఎస్ లు పంచాయతీ/ గ్రామ స్థాయిలో దేశంలో స్వల్పకాలిక సహకార క్రెడిట్ నిర్మాణంలో కీలక పాత్రను కలిగి ఉన్నాయి. రైతులకు స్వల్పకాలిక మరియు మధ్యకాలిక రుణాలు మరియు ఎరువులు, పురుగుమందులు, విత్తనాలు మొదలైన ఇతర ఇన్పుట్ సౌకర్యాలను అందించడం ద్వారా దేశంలోని గ్రామీణ ఆర్థిక వ్యవస్థను నిలబెట్టడంలో ఇవి కీలకమైన లింక్గా పనిచేస్తాయి. దేశంలో దాదాపు 95,000 పిఎసిలు ఉన్నాయి, సభ్యుల సంఖ్య సుమారు 13 కోట్లు. వీటిని నాబార్డ్ 351 జిల్లా సెంట్రల్ కోఆపరేటివ్ బ్యాంకులు  మరియు 34 స్టేట్ కోఆపరేటివ్ బ్యాంకులు  ద్వారా రీఫైనాన్స్ చేశారు.ఎస్టిసిబిఎస్ మరియు డిసిసిబిలు కలిసి ఏటా దాదాపు రూ.5 లక్షల కోట్ల గ్రామీణ క్రెడిట్ను అందిస్తాయి. వీటిలో రూ.3 1.3 లక్షల కోట్లు నాబార్డ్ చేత రీఫైనాన్స్ చేయబడతాయి.
పారదర్శకతను మెరుగుపరచడం, సామర్థ్యాన్ని పెంపొందించడం, రుణాల సత్వర పంపిణీని నిర్ధారించడం, డిసిసిబిలు మరియు ఎస్టిసిబీలతో అవాంతరాలు లేని అకౌంటింగ్ను కలిగి ఉండటం మరియు చెల్లింపులలో అసమతుల్యతను తగ్గించడం కోసం మూడు సంవత్సరాలలో 63,000 ఫంక్షనల్ పిఏసిఎస్ల కంప్యూటరైజేషన్ కోసం మొత్తం రూ.2,516 కోట్ల ఆర్థిక వ్యయంతో ప్రాజెక్ట్ చేయబడింది. జూన్ 29, 2022 నాటి నిర్ణయానికి అనుగుణంగా ఆర్థిక వ్యవహారాలపై క్యాబినెట్ కమిటీ ఆమోదించింది. ఈ ప్రాజెక్ట్ అన్ని ఫంక్షనల్ పిఏసిఎస్లను నాబార్డ్తో ఎస్టిసిబీలు మరియు డిసిసిబిల ద్వారా లింక్ చేయడానికి ఈఆర్పి  ఆధారిత సాధారణ సాఫ్ట్వేర్లోకి తీసుకువస్తుంది. కామన్ అకౌంటింగ్ సిస్టమ్  మరియు మేనేజ్మెంట్ ఇన్ఫర్మేషన్ సిస్టమ్  అమలు పిఏసిఎస్ వారి కార్యకలాపాలను ఆన్లైన్లో నిర్వహించడానికి, డిసిసిబిలు మరియు ఎస్టిసిబీల ద్వారా నాబార్డ్ నుండి రీఫైనాన్స్/రుణాలను పొందేందుకు వీలు కల్పిస్తుంది. ప్రస్తుతం పిఏసిఎస్ చేపట్టే ఆర్థిక కార్యకలాపాలు వాటి సంబంధిత బైలాల ద్వారా పరిమితం చేయబడ్డాయి. ఇవి చాలా సందర్భాల్లో పాతవిగా మారాయి మరియు సవరించాల్సిన అవసరం ఉంది. దీంతో పిఏసిఎస్ని బలోపేతం చేయడానికి మరియు పంచాయితీ స్థాయిలో వాటిని శక్తివంతమైన ఆర్థిక సంస్థలుగా మార్చడానికి వారి వ్యాపార కార్యకలాపాలను వైవిధ్యపరచడానికి పిఏసిఎస్ నమూనా ఉపనిబంధనలను అన్ని రాష్ట్రాలు/కేంద్రపాలిత ప్రాంతాలు, మంత్రిత్వ శాఖలు/భారత ప్రభుత్వానికి సంబంధించిన విభాగాలు, నాబార్డ్, నాఫ్స్కాబ్, రాష్ట్ర సహకార బ్యాంకులు, జిల్లా సహకార బ్యాంకులు మొదలైన వాటితో సంప్రదించిన తర్వాత మంత్రిత్వ శాఖ రూపొందించింది. పిఏసిఎస్కు చెందిన ఈ మోడల్ ఉపనిబంధనలు పాడి పరిశ్రమ, మత్స్య పరిశ్రమ, పూల పెంపకం, గోడౌన్ల ఏర్పాటు, ఆహార ధాన్యాల సేకరణ, ఎరువులు, విత్తనాలు, ఎల్పిజీ, సిఎన్జీపెట్రోల్/డీజిల్ డిస్ట్రిబ్యూటర్షిప్, స్వల్పకాలిక & దీర్ఘకాలిక క్రెడిట్, అనుకూల నియామక కేంద్రాలు, సాధారణ సేవా కేంద్రాలు, సరసమైన ధరల దుకాణాలు , కమ్యూనిటీ నీటిపారుదల, వ్యాపార కరస్పాండెంట్ కార్యకలాపాలు, సాధారణ సేవా కేంద్రం మొదలైన 25 కంటే ఎక్కువ వ్యాపార కార్యకలాపాలను చేపట్టేందుకు వీలు కల్పిస్తాయి.
ఈ రోజు రాజ్యసభలో ఒక ప్రశ్నకు వ్రాతపూర్వక సమాధానంలో సహకార మంత్రి శ్రీ అమిత్ షా ఈ సమాచారాన్ని పేర్కొన్నారు.
ఉప రాష్ట్రపతి సచివాలయం
అభివృద్ధిలో అనుసంధానత పాత్ర మరింత కీలకం – ఉపరాష్ట్రపతి
• మారుమూల ప్రాంతాలను సైతం అనుసంధానం చేసే కార్యక్రమం వేగవంతం కావాలి
• యువతను వ్యవసాయ రంగం దిశగా ప్రోత్సహించాలని పిలుపు
• మేఘాలయ ప్రభుత్వం చొరవ దేశంలోని ఇతర రాష్ట్రాలకు ఆదర్శం కావాలని ఆకాంక్ష
• షిల్లాంగ్-డౌకి జాతీయ రహదారి పనులకు శంకుస్థాపన చేసిన ఉపరాష్ట్రపతి
దేశాభివృద్ధిలో అనుసంధానత పాత్ర అత్యంత కీలకమని ఈశాన్యభారతదేశ పర్యటనలో ఉన్న ఉపరాష్ట్రపతి శ్రీ ముప్పవరపు వెంకయ్యనాయుడు గారు నొక్కి చెప్పారు. ముఖ్యంగా ఈశాన్యభారతం లాంటి ప్రాంతాల అభివృద్ధిలో మెరుగైన రహదారి వ్యవస్థ అభివృద్ధిని మరింత వేగవంతం చేస్తుందన్నారు. మారుమూల ప్రాంతాలను అనుసంధానం చేసే పని మరింత వేగవంతం కావలసి ఉందని ఆకాంక్షించారు.
షిల్లాంగ్ లోని 40వ జాతీయ రహదారిలో షిల్లాంగ్ – డౌకి మార్గం అభివృద్ధి పనులకు శంకుస్థాపన చేసిన ఉపరాష్ట్రపతి, అక్కడి రహదారి అనుసంధాన సంక్లిష్టతలగురించి వివరించారు. ఈశాన్య భారతం లాంటి ప్రాంతాల్లో కొండ ప్రాంతాలు, వర్షపు నేలలు రహదారి కార్యకలాపాలకు తరచూ ఆటంకం కలిస్తూ ఉంటాయని, ఈ నేపథ్యంలో రోడ్ల నిర్మాణం విషయం నూతన ఆవిష్కరణలు అవసరమని అభిప్రాయపడ్డారు. దేశంలో ఇలాంటి ఇతర ప్రాంతాలను అనుసంధానం చేసే దిశగా చొరవ పెరగాలని సూచించారు. ఈ నేపథ్యంలో దీన్ని ఒక అవకాశంగా తీసుకుని సాంకేతిక సంస్థలు మెరుగైన రహదారి రూపకల్పన దిశగా ముందుకు రావాలని, తక్కువ కాలంలో రహదారి నిర్మాణం చేయగలిగే నూతన వ్యవస్థల మీద దృష్టి పెట్టాలని సూచించారు.
మేఘాలయ వంటి రాష్ట్రాల్లో వ్యవసాయ రంగంలో యువత ముందుకు రావలసిన అవసరాన్ని గురించి ప్రస్తావించిన ఉపరాష్ట్రపతి, పారిశ్రామికంగా అభివృద్ధి చెందుతున్న నేపథ్యంలో వ్యవసాయ రంగంలోనూ అన్నే అవకాశాలు ఉన్నాయని, యువత దీన్ని అందిపుచ్చుకోవాలని సూచించారు. మేఘాలయలో ఉద్యానవన సాగు పెద్ద వీస్తీర్ణంలో ఉన్న విషయాన్ని ప్రస్తావించిన ఆయన, ఇక్కడి పరిస్థితులకు అనుగుణంగా లాభసాటి వ్యవసాయం దిశగా యువతను ప్రోత్సహించాలని సూచించారు. ఈ విషయంలో ప్రైమ్ హబ్ ద్వారా మేఘాలయ ప్రభుత్వం చొరవ తీసుకున్న విధానాన్ని ప్రస్తావించిన ఆయన, దేశంలోని అన్ని రాష్ట్రాలకు ఇది ఆదర్శం కావాలని సూచించారు.
ఈ కార్యక్రమంలో మేఘాలయ గవర్నర్ శ్రీ సత్యపాల్ మాలిక్, ముఖ్యమంత్రి శ్రీ కాన్రాడ్ కె. సంగ్మా, ఉపముఖ్యమంత్రి శ్రీ పి. టిన్సాంగ్ సహా మేఘాలయకు చెందిన పలువురు ప్రముఖులు, అధికారులు పాల్గొన్నారు.
ఆర్థిక మంత్రిత్వ శాఖ
2022 జనవరి 1వ తేదీనుంచి కేంద్ర ప్రభుత్వ ఉద్యోగుల కు అధిక ధరల భత్యం మరియు పింఛనుదారుల కు డియర్ నెస్ రిలీఫ్ ల తాలూకు అదనపు కిస్తీ ని ఇవ్వడానికిఆమోదం తెలిపిన మంత్రిమండలి
కేంద్ర ప్రభుత్వ ఉద్యోగుల కు అధికధరల భత్యం  మరియు పింఛన్ దారులకు డియర్ నెస్ రిలీఫ్  తాలూకు ఒక అదనపు కిస్తీ ని 2022 జనవరి 1వ తేదీ నుంచి వర్తించే విధం గా ఇవ్వడానికి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. దీని లో మూల వేతనం/ పింఛను లో 31శాతం గా ఉన్న ప్రస్తుత రేటు లో 3 శాతం పెంపుదల ను అమలుపరచడమైంది. ధరల లో వృద్ధి కి పరిహారం గా ఈ నిర్ణయాన్ని తీసుకోవడం జరిగింది.
ఈ పెరుగుదల ఏడో కేంద్రీయ వేతన సంఘం సిఫారసు లఆధారం గా అంగీకరించిన సూత్రాని కి అనుగుణం గా ఉంది.
అధిక ధరల భత్యం మరియు డియర్ నెస్ రిలీఫ్ ల వల్ల ఖజానా పై ప్రతి సంవత్సరాని కి 9,544.50 కోట్ల రూపాయల వంతు న ప్రభావం పడుతుంది. దీని ద్వారా సుమారు 47.68 లక్షల మంది కేంద్ర ప్రభుత్వఉద్యోగుల కు మరియు 68.62 లక్షల మంది పింఛనుదారుల కు ప్రయోజనం దక్కనుంది.
రసాయనాలు, ఎరువుల మంత్రిత్వ శాఖ
ఎన్ఎఫ్ఎల్తో కలిసి రాజస్థాన్లో రైతులకు శిక్షణా కార్యక్రమాన్ని నిర్వహించిన సీసీఐ
- ఉచితంగా రైతులకు 75 కాటన్ ప్లకింగ్ యంత్రాల పంపిణీ
'నేషనల్ ఫెర్టిలైజర్స్ లిమిటెడ్'  సీసీఐతో కలిసి రాజస్థాన్లోని శ్రీ గంగానగర్లోని వ్యవసాయ పరిశోధన కేంద్రంలో నిన్న ఒక్క రోజు రైతుల శిక్షణా కార్యక్రమం నిర్వహించింది. ఈ శిక్షణ కార్యక్రమంలో శ్రీ గంగ నగర్, బికనీర్, హనుమన్ఘర్ జిల్లాలకు చెందిన దాదాపు మొత్తం 75 మంది ప్రగతిశీల రైతులు పాల్గొన్నారు. వ్యవసాయ శాస్త్రవేత్తలు సాగులో తాజా సాంకేతిక పరిజ్ఞానం గురించి రైతులకు అవగాహన కల్పించారు. ఇది రైతులకు వారి సాగు ఖర్చులను తగ్గించి మంచి ఆదాయాన్ని సంపాదించేందుకు దోహదపడుతుంది. శిక్షణ సమయంలో శాస్త్రవేత్తలు పత్తి పండించే రైతులు ఎదుర్కొంటున్న వివిధ రకాల సమస్యలకు పరిష్కారాలను సూచించారు. 'కాటన్ కార్పొరేషన్ ఆఫ్ ఇండియా' , నేషనల్ ఫెర్టిలైజర్స్ లిమిటెడ్' అధికారులు రైతులను ఉత్పత్తిని పెంచడానికి మరియు పంట నాణ్యతను మెరుగుపరచేలా అధునాతనమైన యంత్రాలను ఉపయోగించమని ప్రోత్సహించారు. ఎన్ఎఫ్ఎల్ జోనల్ మేనేజర్ శ్రీ దిల్బాగ్ సింగ్, కాటన్ కార్పొరేషన్ ఆఫ్ ఇండియా  చీఫ్ జనరల్ మేనేజర్ శ్రీ నీరజ్ కుమార్ భట్ పత్తిని తీసే యంత్రాలను ఉపయోగించి.. పత్తిని వెలికి తీయడంపై ప్రత్యక్ష ప్రదర్శన ఇచ్చారు. ఈ సందర్భంగా శిక్షణ కార్యక్రమంలో పాల్గొన్న రైతులకు 75 కాటన్ ప్లకింగ్ యంత్రాలను ఎన్ఎఫ్ఎల్ ఉచితంగా పంపిణీ చేసింది. పంటకు మార్కెట్లో మంచి ధరను రాబట్టేందుకు గాను పత్తి పంటలో తేమను కనిష్టంగా ఉంచాలని శ్రీ భట్ ఉద్ఘాటించారు. భూసార పరీక్షల నివేదికల ఆధారంగా రైతులు తమ పంటలకు ఎరువులు వాడాలని శ్రీ దిల్బాగ్ సింగ్ ప్రోత్సహించారు. రైతన్నలు పండించిన వివిధ పంటలకు వేరువేరుగా
ఎరువులను వాడుతూ సమతౌల్యత పాటించేలా చర్యలు చేపట్టాలని ఆయన ఉద్ఘాటించారు. తద్వారా ఎరువుల ఖర్చు తగ్గించి, రైతుల ఆదాయాన్ని పెంచవచ్చని అన్నారు. మొక్కల పెంపక శాస్త్రవేత్త డాక్టర్ విజయ్ ప్రకాశ్ మాట్లాడుతూ శ్రీ గంగానగర్ మరియు రాజస్థాన్ పరిసర జిల్లాలలో వాతావరణం ప్రకారం అనువైన ఉత్తమ రకాల పత్తి పంటల గురించి సమాచారం ఇచ్చారు.
ఉత్తమమైన మరియు అధిక దిగుబడినిచ్చే పత్తి రకాలను ఎంచుకోవడం ద్వారా మరియు దాని సాగుకు సరికొత్త సాంకేతిక పరిజ్ఞానాన్ని అవలంభించడం ద్వారా రైతుల ఆదాయాన్ని పెంచుకోవాలని ఆయన ఉద్ఘాటించారు. డాక్టర్ విజయ్ మాట్లాడుతూ సరైన పంట నిర్వహణపై  ఖర్చు తగ్గించడానికి మరియు లాభాలను పెంచడం గురించి నొక్కి చెప్పారు. కార్యక్రమం ప్రారంభంలో శ్రీ దిల్బాగ్ సింగ్, ఎన్ఎఫ్ఎల్ యొక్క వివిధ ఉత్పత్తుల గురించి సవివరంగా తెలియజేశారు. ఎరువులు  విత్తనాలు, వ్యవసాయ రసాయనాలు, సిటీ కంపోస్ట్, బయో ఎరువులు మరియు బెంటోనైట్ సల్ఫర్ మొదలైన వాటి గురించి ఆయన వివరించారు. కంపెనీ చేపడుతున్న వివిధ సీఎస్ఆర్ కార్యకలాపాల గురించి కూడా ఆయన వివరించారు. రసాయనాలు మరియు ఎరువుల మంత్రిత్వ శాఖ పరిధిలో ఎన్ఎఫ్ఎల్ ఒక ప్రభుత్వ రంగ సంస్థ.
నీతి ఆయోగ్
ప్రపంచ ఆర్థిక వ్యవస్థ కోసం హరిత,సుస్థిర అబివృద్ధి అజెండా పేరుతో నీతిఆయోగ్ చే జి 20 సదస్సు.
అత్యంత నాణ్యమైన సుస్థిర పురోగతికి మద్దతు తెలిపేందుకు వీలుగా ఏకాభిప్రాయసాధనకు ఇది చక్కని అవకాశం : నీతి ఆయోగ్ ఉపాధ్యక్షుడు సుమన్ బెరి
అన్నిప్రాంతాల దృక్పథాలతో సుస్థిరపురోగతికి సంబంధించి లోతైన చర్చ
2023 జూలై 28–29 తేదీలలో న్యూఢిల్లీలో రెండురోజుల సదస్సు.
భారత ప్రభుత్వానికి చెందిన ప్రభుత్వ విధాన ప్రణాళిక రూపకల్పన సంస్థ నీతి ఆయోగ్, ఒట్టొవా లోని అంతర్జాతీయ అభివృద్ధి పరిశోధన సంస్థ , న్యూఢిల్లీలోని అంతర్జాతీయ
అభివృద్ధి నెట్ వర్క్  తో కలసి రెండు రోజుల అంతర్జాతీయ పాలసీ వర్క్షాప్ను నిర్వహిస్తోంది. అంతర్జాతీయంగా హరిత, సుస్థిర ప్రగతికి సంబంధించిన సవాళ్లను , అవకాశాలను
40మంది ప్రముఖ ఆలోచనాపరులు ఈ సదస్సులో పరిశీలించనున్నారు.
“ అత్యంత నాణ్యత కలిగిన పురోగతికి మద్దతునిచ్చే విధంగా రాజకీయ ఏకాభిప్రాయసాధనకు కృషిచేయడానికి గల సమర్థతనుంచే జి 20కి చట్టబద్ధత లభిస్తోంద”ని నీతి ఆయోగ్ వైస్ ఛైర్మన్ సుమన్ బెరి అన్నారు.
“అంతర్జాతీయ సంస్థలు  సూచిస్తున్న దానిప్రకారం, రాగల దశాబ్దాలలో పలు అభివృద్ధి కార్యక్రమాలకు రకరకాల ప్రగతి వ్యూహాలు అవసరమౌతాయి.
భారత్ జి 20 అధ్యక్షత కింద ఈ వర్క్షాప్ జరుగుతుండడం సంతోషకరమైన అంశమని ఆయన అన్నారు. సెప్టెంబర్లో జరగనున్న జి20నాయకుల సమావేశానికి ముందుగా ఇది జరిగేవిధంగా సమయాన్ని ఎంపిక చేయడం జరిగిందన్నారు.
2023 జూలై 28, 29 తేదీలలో జరిగే ఈ రెండు రోజుల సదస్సులో తొలి రోజు వర్క్షాప్ ఇంధనం, వాతావరణం, ప్రగతి, సాంకేతికత, విధానపరమైన అంశాలు, ఉద్యోగాలు, ట్రేడింగ్ వ్యవస్థకు సంబంధించిన అంశాలు,
అంతర్జాతీయ ఫైనాన్స్ను సుస్థిర ప్రగతి కోసం రూపొందించడం వంటివి ఉన్నాయి. రెండో రోజు వర్క్షాప్ లో బహుళపక్ష విధానం, సర్దుబాటు ధోరణి, సమ్మిళితత్వం వంటి అంశాలు ఉన్నాయి. ఈ వర్క్షాప్ లో చర్చించిన అంశాలపై తదుపరి
నీతిఆయోగ్, ఇతర భాగస్వామ్య సంస్థలు వివిధ వేదికలపై వీటిని చర్చించనున్నాయి.
నీతి ఆయోగ్ సిఇఒ బి.వి.ఆర్.సుబ్రహ్మణ్యం పాలసీ వర్క్షాప్ ప్రారంభోపన్యాసం చేస్తారు. జి 20 షేర్పా ,శ్రీ అమితాబ్ కాంత్,నీతి ఆయోగ్ వైస్ ఛైర్మన్ శ్రీ సుమన్ కె.బెరి వర్క్షాప్ లక్ష్యాలు, ప్రక్రియను వివరిస్తారు.
మరిన్ని వివరాలకు https://niti.gov.in/g-20-conference
ఆర్థిక మంత్రిత్వ శాఖ
లక్ష్మీ విలాస్ బ్యాంక్ ను డిబిఎస్ బ్యాంక్ ఇండియా లిమిటెడ్ తో కలిపే పథకానికి ఆమోదం తెలిపిన మంత్రిమండలి
లక్ష్మీ విలాస్ బ్యాంక్ లిమిటెడ్  ని డిబిఎస్ బ్యాంక్ ఇండియా లిమిటెడ్  తో విలీనం చేసే పథకానికి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదాన్ని తెలిపింది. డిపాజిట్దారుల హితాన్ని పరిరక్షించడాన్ని , ఆర్థికపరమైన, బ్యాంకింగ్ రంగానికి సంబంధించిన స్థిరత్వాన్ని దృష్టిలో పెట్టుకొని బ్యాంకింగ్ రెగ్యులేశన్ యాక్ట్, 1949 లో 45వ సెక్శన్ కు అనుగుణంగా భారతీయ రిజర్వు బ్యాంకు  నివేదన ప్రకారం విలీనీకరణ పథకాన్ని రూపొందించడం జరిగింది. దీనితో పాటే ఆర్ బిఐ ప్రభుత్వ సలహాను అందుకొని డిపాజిట్దారుల హితాన్ని రక్షించడం కోసం ఈ నెల 17 న ఎల్విబి కి 30 రోజుల పాటు మోరటోరియమ్ ను  విధించింది. ప్రభుత్వాన్ని సంప్రదించి ఎల్విబి డైరెక్టర్ల బోర్డు కన్నా పైన ఒక పరిపాలకుడిని కూడా ఆర్ బిఐ నియమించింది.
ప్రజల వద్ద నుంచి, సంబంధిత వర్గాల నుంచి అభ్యంతరాలను, సూచనలను, సలహాల ను ఆహ్వానించిన అనంతరం ఆర్బిఐ విలీనీకరణ పథకానికి రూపకల్పన చేసి, ఆ పథకాన్ని ప్రభుత్వ మంజూరు కోసం నివేదించింది. ఈ పని ని మోరటోరియమ్ కాలం ముగిసే కంటే ఎంతో ముందే ముగించడమైంది. మోరటోరియమ్ కారణంగా బ్యాంకు డిపాజిట్దారులకు నగదు ను ఉపసంహరించుకోవడంలో ఎదురయ్యే ఇబ్బంది ని తగ్గించాలనే ఉద్దేశ్యంతోనే ఈ పని ని చేయడం జరిగింది. ఈ పథకానికి ఆమోదం లభించిన తరువాత ఓ తగిన రోజు న ఎల్విబి ని డిబిఐఎల్ తో కలిపివేయడం జరుగుతుంది. అప్పుడు, డిపాజిట్దారులు వారి డబ్బును తీసుకోవడంలో మరెలాంటి ఆంక్షలు ఉండబోవు.
డిబిఐఎల్ అనేది ఒక బ్యాంకింగ్ కంపెనీ. దీనికి ఆర్బిఐ లైసెన్సు దక్కింది. ఇది పూర్తి యాజమాన్యాన్ని కలిగివున్న సబ్సిడియరీ మాడల్ లో భారతదేశం లో కార్యకలాపాలను నిర్వహిస్తోంది. డిబిఐఎల్ కు బలమైన ఆస్తి అప్పుల పట్టీ  ఉంది. దాని దగ్గర తగినంత మూలధనం కూడా ఉంది. వీటికి తోడు, ఆసియా లో ఒక ప్రముఖ ఆర్థిక సేవల సమూహం అయినటువంటి డిబిఎస్ వైపు నుంచి చక్కని అండదండలు కూడా డిబిఐఎల్ కు లభిస్తున్నాయి. 18 మార్కెట్ లలో డిబిఎస్ కార్యకలాపాలు సాగుతున్నాయి. దీని ముఖ్య కార్యాలయం సింగపూర్ లో ఉంది. డిబిఎస్ సింగపూర్ స్టాక్ మార్కెట్ లో కూడా నమోదైంది. విలీనీకరణం అనంతరం డిబిఐఎల్ సంయుక్త బ్యాలెన్స్ శీట్ సుదృఢంగా ఉంటుంది. దీని శాఖల సంఖ్య పెరిగి 600 కు చేరుకొంటుంది.
ఎల్విబి త్వరిత గతి న విలీనం చేసి దాని సమస్య కు పరిష్కారాన్ని వెతకడం, స్వచ్ఛమైన బ్యాంకింగ్ వ్యవస్థ ను నెలకొల్పాలన్న ప్రభుత్వ వచనబద్ధత కు అనుగుణం గా ఉంది. అలాగే ఇది ఒక పక్క డిపాజిట్దారుల, సాధారణ ప్రజల ప్రయోజనాలను కాపాడుతూనే, మరొక పక్క ఆర్థిక వ్యవస్థ కు సైతం మేలు చేసేదే.
(